‘Werkplek-skieter’ se borgtogaansoek uitgestelNicolene Schreuder en Dawid Connoway. Foto: Facebook Connoway (39) het Maandag in die Pretoriase landdroshof verskyn. Die saak is tot 26 Mei uitgestel. Connoway word daarvan beskuldig dat hy op 29 April by Nicolene Schreuder (35) se werkplek opgedaag en haar in die kop geskiet het. Sy is op die toneel dood. Connoway is later die aand in hegtenis geneem. Hy word aangekla van moord, die besit van ŉ ongelisensieerde vuurwapen en die rig van ŉ vuurwapen. Tydens ŉ vorige verskyning het die hof gehoor dat hy ŉ vuurwapen op ŉ veiligheidswag gerig het nadat hy op sy motorfiets weggejaag het om op sy ma en stiefpa se plaas naby Bronkhorstspruit te gaan wegkruip. Sy ma en stiefpa is ook in hegtenis geneem op aanklag van regsverydeling. Hulle is op borgtog vrygelaat. Connoway het aan die hof gesê hy het voorheen ŉ skuldbekentenisboete betaal vir aanranding en dat daar ŉ hofbevel teen hom is in onverwante sake. News24